paragraph_text: Primo Levi se 1943. pridružio partizanima. U ovu skupinu su se ubacili pripadnici fašističke milicije i svi članovi grupe su uhićeni u prosincu iste godine. Levi, koji je bio Židov, dospio je u zarobljenički logor Fossoli, nedaleko Carpia. U veljači 1944. deportiran je u Auschwitz. Levi je izabran da radi u dijelu logora Monowitz (Auschwitz III). U knjizi Ako je to čovjek? opisuje svoja iskustva i doživljaje iz sabirnog logora.